ai4bharat/Pralekha huggingface dataset:
సమాచార, ప్రసార మంత్రిత్వ శాఖ
యువతలో దేశభక్తి జాతీయతా భావం పెంపొందించడానికి ఆజాదీ కా అమృతోత్సవ్
సీఆర్పీఎఫ్ సైకిల్ ర్యాలీతో దేశభక్తి భావం - ఎంపీ తేజస్వి సూర్యఆజాదీ కా అమృతోత్సవ్ సందర్భంగా ప్రజలను జాగృతం చేసే ఉద్దేశంతో కేంద్ర రిజర్వ్ పోలీసు దళం కన్యాకుమారి నుంచి ఢిల్లీ రాజ్ కోట్ దాకా తలపెట్టిన సైకిల్ ర్యాలీ ఇవాళ రంగారెడ్డి జిల్లాకి చేరుకుంది. రంగారెడ్డి జిల్లా రాజేంద్రనగర్ లోని ఆచార్య జయశంకర్ వ్యవసాయ విశ్వవిద్యాలయం మెయిన్ గేట్ వద్ద బెంగుళూరు పార్లమెంట్ సభ్యుడు తేజస్వి సూర్య, సిఆర్పిఎఫ్ ఉన్నతాధికారులు జెండా ఊపి వారిని స్వాగతించారు. ఈ సందర్భంగా పెద్ద ఎత్తున సిఆర్పిఎఫ్ అధికారులు,రాష్ట్ర పోలీసు అధికారులు స్వాగత కార్యక్రమంలో పాల్గొన్నారు.
పార్లమెంట్ సభ్యుడు,తేజస్వి సూర్య, సీ ఆర్ పీ ఎఫ్ ఉన్నతాధికారులు , సైకిల్ ర్యాలీతో చాంద్రాయణ గుట్టలోని సీ ఆర్ పీ ఎఫ్ హెడ్ క్వార్టర్స్ కు చేరుకున్నారు.
వారికి ఇక్కడ అధికారులు పలు సాంస్కృతిక కార్యక్రమాలతో స్వాగతం పలికారు.
సైకిల్ ర్యాలీలో పాల్గొన్న సిఆర్పిఎఫ్ అధికారులు సిబ్బందిని ఎంపీ తేజస్వి సూర్య జ్ఞాపికలతో సత్కరించారు. యువతలో దేశభక్తి, జాతీయతా భావం పెంపొందించడానికి ఈ సైకిల్ ర్యాలీ ఎంతో దోహదపడుతుందని ఎంపీ తేజస్వి సూర్య అన్నారు . భారత ప్రధానమంత్రి నరేంద్రమోడీ గారి పిలుపుమేరకు ఆజాదీకా అమృత మహోత్సవ్ కార్యక్రమాల్లో భాగంగా సి ఆర్ పి ఎస్ వారు కన్యాకుమారి నుంచి కాశ్మీర్ దాకా ఈ సైకిల్ ర్యాలీ నిర్వహించడం ఎంతో అభినందనీయం అన్నారు.సీఆర్ పీ ఎఫ్ అదనపు డీజీ రష్మి శుక్ల, ఐజీపీలు మహేష్ చంద్ర లడ్డా, గిరిప్రసాద్ తదితర ఉన్నతాధికారులు అజాదీ కా అమృతొత్సవ్ సైకిల్ ర్యాలీలో పాల్గొన్నారు.
ప్రధాన మంత్రి కార్యాలయం
అంజిఖాడ్ వద్ద దేశంలో తొలి కేబుల్ రైలు వంతెన నిర్మాణం పూర్తిపై ప్రధానమంత్రి ప్రశంస
జమ్ము-బారాముల్లా రైలు మార్గంలో అంజిఖాడ్ వద్ద దేశంలోనే తొలి కేబుల్ రైలు వంతెన నిర్మాణం పూర్తి కావడాన్ని ప్రధానమంత్రి శ్రీ నరేంద్ర మోదీ ప్రశంసించారు. ఈ వంతెన నిర్మాణం కేవలం 11 నెలల్లో పూర్తికాగా, దీన్ని నిలిపి ఉంచే తీగల సమూహం పొడవు 653 కిలోమీటర్లు కావడం విశేషం.
దీనిపై కేంద్ర మంత్రి అశ్వనీ వైష్ణవ్ ట్వీట్కు స్పందిస్తూ పంపిన సందేశంలో:
“ఇదొక అద్భుతం” అని ప్రధానమంత్రి కొనియాడారు.
ప్రధాన మంత్రి కార్యాలయం
రాష్ట్రపతి తో సమావేశమైన ప్రధాన మంత్రి
భారతదేశాని కి రాష్ట్రపతి శ్రీమతి ద్రౌపది ముర్ము తో ప్రధాన మంత్రి శ్రీ నరేంద్ర మోదీ సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘రాష్ట్రపతి ద్రౌపది ముర్ము గారి తో ప్రధాన మంత్రి @narendramodi ఈ రోజు న సమావేశమయ్యారు.’’ అని తెలిపింది.
ప్రధాన మంత్రి కార్యాలయం
గుజరాత్ముఖ్యమంత్రి గా శ్రీ భూపేంద్రభాయి పటేల్ పదవీప్రమాణాన్నిస్వీకరించిన సందర్భం లో ఆయన కు అభినందనలు తెలిపిన ప్రధాన మంత్రి
గుజరాత్ ముఖ్యమంత్రి గా శ్రీ భూపేంద్రభాయి పటేల్ పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘గుజరాత్ ముఖ్యమంత్రి గా పదవీప్రమాణాన్ని స్వీకరించిన సందర్భం లో శ్రీ భూపేంద్రభాయి పటేల్ కు ఇవే అభినందన లు. మంత్రులు గా పదవీప్రమాణాన్ని స్వీకరించిన వారందరికీ కూడాను నేను అభినందనల ను తెలియజేయదలుచుకొన్నాను. ఇది ఒక ఉత్సాహ భరితమైనటువంటి జట్టు; ఈ జట్టు గుజరాత్ ను మరిన్ని నూతన ప్రగతి శిఖరాల కు తీసుకుపోతుంది’’ అని పేర్కొన్నారు.
రైల్వే మంత్రిత్వ శాఖ
2022-23లో రికార్డు స్థాయి ఉత్పత్తిని సాధించేందుకు వేగంగా అడుగులేస్తున్న భారతీయ రైల్వే ఉత్పత్తి కర్మాగారాలు
ఎఫ్వై23లో జనవరి 31 వరకు 785 ఎలక్ట్రిక్ లోకోమోటివ్ల ఉత్పత్తి
ఎఫ్వై23లో జనవరి 31 వరకు 4,175 ఎల్హెచ్బీ బోగీల ఉత్పత్తి
భారతీయ రైల్వేకు చెందిన ఉత్పత్తి కర్మాగారాలు 2022-23లో రికార్డు స్థాయి ఉత్పత్తిని సాధించేందుకు వేగంగా అడుగులేస్తున్నాయి.
భారతీయ రైల్వే ఉత్పత్తి యూనిట్లయిన చిత్తరంజన్లోని చిత్తరంజన్ లోకోమోటివ్ వర్క్స్ , వారణాసిలోని బనారస్ లోకోమోటివ్ వర్క్స్ , పటియాలలోని పటియాలా లోకోమోటివ్ వర్క్స్  2022-23లో జనవరి 3వ తేదీ వరకు 785 ఎలక్ట్రిక్ లోకోమోటివ్లను ఉత్పత్తి చేశాయి.
|
|
2022-23లో ఎలక్ట్రిక్ లోకోమోటివ్ల వాస్తవ ఉత్పత్తి 
|
|
చిత్తరంజన్ లోకోమోటివ్ వర్క్స్ 
|
|
344
|
|
బనారస్ లోకోమోటివ్ వర్క్స్ 
|
|
286
|
|
పటియాలా లోకోమోటివ్ వర్క్స్ 
|
|
155
|
|
మొత్తం
|
|
785
ప్రయాణీకులకు సౌకర్యవంతమైన, వేగవంతమైన ప్రయాణాన్ని అందించేందుకు భారతీయ రైలు బోగీల ఉత్పత్తి కేంద్రాలు ఎఫ్వై23లో జనవరి 31 వరకు 4,175 ఎల్హెచ్బీ బోగీలను ఉత్పత్తి చేశాయి.
|
|
2022-23లో ఎల్హెచ్బీ కోచ్ల వాస్తవ ఉత్పత్తి 
|
|
రైల్ కోచ్ ఫ్యాక్టరీ 
|
|
1221
|
|
ఇంటిగ్రల్ కోచ్ ఫ్యాక్టరీ 
|
|
1891
|
|
మోడర్న్ కోచ్ ఫ్యాక్టరీ 
|
|
1063
|
|
మొత్తం
|
|
4175
కార్మిక, ఉపాధికల్పన మంత్రిత్వ శాఖ
అస్సాంలోని గౌహతిలో ‘జీ20 ఎంప్లాయ్మెంట్ వర్కింగ్ గ్రూపు’ రెండో jసమావేశం
భారతదేశపు అధ్యక్షతన జరగనున్న ‘జీ20 ఎంప్లాయ్మెంట్ వర్కింగ్ గ్రూపు’  సమావేశం ఏప్రిల్ 03 నుండి 05 వరకు అస్సాం నగరంలోని గౌహతి నగరంలో జరగనుంది. మూడు రోజుల పాటు జరిగే ఈ కార్యక్రమానికి జీ20 నుంచి సభ్య దేశాల నుంచి 19 దేశాల వారు, 7 అతిథి దేశాలు మరియు 5 అంతర్జాతీయ సంస్థల నుండి 72 మంది ప్రతినిధులు సమావేశం కానున్నారు. అందరికీ బలమైన, స్థిరమైన, సమతుల్యమైన మరియు ఉద్యోగ-సంపన్నమైన వృద్ధి కోసం ప్రాధాన్యత కలిగిన కార్మికులు, ఉపాధి మరియు సామాజిక సమస్యలను పరిష్కరించే దిశగా చర్యలపై సమీక్షించే ఆదేశం ఈడబ్ల్యుజీకి ఉంది. కార్మిక ఉపాధి కల్పన శాఖ  భారతదేశపు అధ్యక్షతన జరగనున్న ‘జీ20 ఎంప్లాయ్మెంట్ వర్కింగ్ గ్రూపు’  నోడల్ మంత్రిత్వ శాఖగా వ్యవహరిస్తోంది. జీ20  యొక్క రెండో సమావేశం ఈడబ్ల్యుజీ 2023కి సంబంధించిన 3 కీలక ప్రాధాన్యతా రంగాల ఫలితాలపై ఏకాభిప్రాయాన్ని పెంపొందించే దిశగా కీలకమైన దశ. మూడు కీలక ప్రాధాన్యతా ప్రాంతాలు i). ప్రపంచ వ్యాప్తంగా నైపుణ్యత అంతరాన్ని పరిష్కరించడం ii). గిగ్ మరియు ప్లాట్ఫారమ్ ఎకానమీ, మరియు సామాజిక భద్రత iii). సామాజిక రక్షణకు స్థిరమైన ఫైనాన్సింగ్. సమావేశం మొదటి రోజు ఎడ్యుకేషన్ వర్కింగ్ గ్రూప్, డిజిటల్ ఎకానమీ వర్కింగ్ గ్రూప్, ఫైనాన్స్ ట్రాక్, జీ20 ఎంటర్ప్రెన్యూర్షిప్ రీసెర్చ్ సెంటర్, ఎల్20 మరియు బీ20 చైర్స్ వంటి విభిన్న ప్రాధాన్యతా రంగాలపై దృష్టి సారించే సెషన్లు ఉంటాయి. రెండో ఈడబ్ల్యుజీ సమయంలో మంత్రుత్వ కమ్యూనిక్ మరియు చర్చల సారాంశాలపై ఏకాభిప్రాయానికి వచ్చే ఫలిత పత్రాలపై చర్చ జరుగుతుంది. జీ20 దేశాలలో దాని అంతిమ అమలు ద్వారా ప్రపంచ ఆర్థిక వ్యవస్థ యొక్క భవిష్యత్తు దిశను నిర్వచించడంలో కమ్యూనిక్ కీలకం. జీ20 ఈడబ్ల్యుజీ యొక్క మూడు రోజుల సమావేశం అస్సాం యొక్క సాంస్కృతిక వారసత్వాన్ని ప్రదర్శించే కార్యక్రమాలను కూడా కలిగి ఉంటుంది.
ప్రధాన మంత్రి కార్యాలయం
శ్రీ గోపాల్ కృష్ణ గోఖలే కు ఆయన జయంతిసందర్భం లో శ్రద్ధాంజలి ఘటించిన ప్రధాన మంత్రి
శ్రీ గోపాల్ కృష్ణ గోఖలే కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని ఘటించారు.
ప్రధాన మంత్రి ఒక ట్వీట్ లో,
‘‘భారతదేశ స్వాతంత్య్ర ఉద్యమం లో ఓ ప్రముఖుడు అయినటువంటి కీర్తిశేషుడు గోపాల్ కృష్ణ గోఖలే కు ఆయన జయంతి సందర్భం లో నేను శ్రద్ధాంజలి ని అర్పిస్తున్నాను. ఆయన విద్య మరియు సామాజిక సాధికారిత కల్పనల ను పెంపొందించాలనే ఉద్దేశ్యం తో జరిగినటువంటి అనేక ప్రయాసల లో అగ్రగామి గా నిలచారు. ఆయన యొక్క ఆదర్శాలు గాంధీ మహాత్ముడు సహా అనేక మంది ని ప్రభావితం చేశాయి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఫ్రీ డయాగ్నోస్టిక్స్ సర్వీస్ ఇనిషియేటివ్' పై అప్డేట్
అందరికీ అందుబాటులో మరియు సరసమైన రోగనిర్ధారణ మరియు రేడియోలాజికల్ డయాగ్నస్టిక్స్ సేవలను అందించడం ఈ కార్యక్రమం లక్ష్యంగా పెట్టుకుంది. ఇది ప్రజల ఖర్చును తగ్గిస్తుంది
ప్రయోగశాల సేవలను అమలు చేయడానికి మార్గదర్శక పత్రం అన్ని రాష్ట్రాలు మరియు కేంద్రపాలిత ప్రాంతాలతో పంచుకోవడం జరిగింది
భారత ప్రభుత్వ ఆరోగ్య మరియు కుటుంబ సంక్షేమ మంత్రిత్వ శాఖ జాతీయ ఆరోగ్య మిషన్ కింద ‘ఫ్రీ డయాగ్నోస్టిక్స్ సర్వీస్ ఇనిషియేటివ్’  కార్యక్రమాన్ని చేపట్టింది. ఈ కార్యక్రమం జూలై 2015లో ప్రారంభించబడింది. ఇది ప్రజలకు చేరువగా అందుబాటులో ఉండే విధంగా మరియు సరసమైన పాథలాజికల్ మరియు రేడియోలాజికల్ డయాగ్నస్టిక్స్ సేవలను అందించే లక్ష్యంతో ప్రారంభించబడింది. అవుట్ ఆఫ్ పాకేట్ ఎక్స్పెండిచర్  తగ్గుతుంది. ప్రజారోగ్య సదుపాయం సంబంధించి ప్రతి స్థాయిలో అవసరమైన రోగనిర్ధారణ జాబితా ప్రకారం కనీస అవసరమైన రోగనిర్ధారణ పరీక్షలు సిఫార్సు చేయబడ్డాయి.
ప్రయోగశాల సేవలను అమలు చేయడానికి మార్గదర్శక పత్రం అన్ని రాష్ట్రాలు మరియు యూటీలతో పంచుకోవడం జరిగింది. మార్గదర్శకాలు అన్ని స్థాయిల ప్రజారోగ్య సౌకర్యాలలో  14 పరీక్షలు), ప్రాథమిక ఆరోగ్య కేంద్రాలలో , కమ్యూనిటీ హెల్త్ సెంటర్లలో  97 పరీక్షలు), ఉప స్థాయిలో 111 పరీక్షలను జిల్లా ఆసుపత్రులు  మరియు జిల్లా ఆసుపత్రులలో  134 పరీక్షలు రోగనిర్ధారణ శ్రేణిని కూడా సిఫార్సు చేసింది.
ఎన్హెచ్ఎం కింద దేశంలోని రాష్ట్రాలు/యూటీలు అంతర్గత, పబ్లిక్ ప్రైవేట్ పార్టనర్షిప్  మరియు హైబ్రిడ్ మోడ్ ద్వారా ‘ఉచిత డయాగ్నస్టిక్ సర్వీస్ ఇనిషియేటివ్’ అందించబడుతుంది. ఉచిత ప్రయోగశాల సేవ 33 రాష్ట్రాల్లో పనిచేస్తోంది. వీటిలో 11 రాష్ట్రాలు/యూటీలు  పిపిపి/హైబ్రిడ్ మోడ్ ద్వారా సేవలను అందిస్తున్నాయి. మరియు 22 రాష్ట్రాలు/యూటీలు  ఇన్ హౌస్ మోడ్ ద్వారా సేవలను అందిస్తాయి.
ఇంకా ఉచిత టెలి-రేడియాలజీ  సేవ 13 రాష్ట్రాలు/యూటీలలో  పనిచేస్తోంది. ) అలాగే 27 రాష్ట్రాలు/యూటీలకు గాను 17 రాష్ట్రాల్లో  ఇన్హౌస్ మోడ్లో అందజేస్తున్నాయి.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు లోక్సభలో లిఖితపూర్వక సమాధానంలో ఈ విషయం తెలిపారు.
రసాయనాలు, ఎరువుల మంత్రిత్వ శాఖ
వ్యవసాయంలో రసాయనేతర ఎరువుల వినియోగం
ఉత్పాదకాల సర్వేక్షణ  2016-17 డాటా ప్రకారం, అన్ని పంటల కింద ఉన్న ప్రాంతం మొత్తం 192439588 హెక్టార్లుగా ఉంది. ఇందులో 14728385 హెక్టార్లు, అంటే 76.53 శాతంలో ఒకటి కంటే ఎక్కువ రసాయన ఎరువులను వాడుతున్నారు. రసాయన ఎరువుల వాడకంతో ఉత్పత్తి చేసిన పంటల వినియోగంపై ఎటువంటి డాటాను నిర్వహించలేదు.
దేశంలో సేంద్రీయ వ్యవసాయాన్ని ప్రోత్సహించేందుకు 2015-16 నుంచి దేశంలో సేంద్రీయ వ్యవసాయాన్ని, జీవ ఎరువులు  వాడకాన్ని ప్రోత్సహించేందుకు పరంపరాగత్ కృషి వికాస్ యోజన, మిషన్ ఆర్గానిక్ వాల్యూ చెయిన్ డెవలప్మెంట్ ఫర్ నార్త్ ఈస్టర్న్ రీజియన్  వంటి అంకితమైన పథకాలను ప్రభుత్వ అమలు చేస్తోంది. పరంపరాగత కృషి వికాస్ యోజన  కింద హెక్టారుకు రూ. 31,000 చొప్పున సేంద్రీయ, జీవ ఎరువుల వినియోగానికి, మిషన్ ఆర్గానిక్ వాల్యూ చెయిన్ డెవలప్మెంట్ ఫర్ నార్త్ ఈస్టర్న్ రీజియన్  కింద రూ. 32,000ను సేంద్రీయ, జీవ ఎరువులను ప్రోత్సహించేందుకు సేంద్రీయ వ్యవసాయం కింద ఆర్థిక సహాయాన్ని అందిస్తున్నారు.
భూమి ఆరోగ్య నిర్వహణ  పథకాల కింద నూతన జీవ ఎరువు యూనిట్  ఏర్పాటుకు రూ. 160.00 లక్షలను ఆర్థిక సహాయాన్ని అందిస్తున్నారు. ఇప్పటివరకూ, ఎస్హెచ్ఎం కింద 15 జీవ ఎరువుల ఉత్పత్తి యూనిట్లను ఏర్పాటు చేయడం జరిగింది.
మంగళవారంనాడు రాజ్యసభలో లిఖితపూర్వక సమాధానం ద్వారా రసాయనాలు, ఎరువుల మంత్రిత్వశాఖ సహాయ మంత్రి శ్రీ భగవంత్ ఖుబా వెల్లడించారు.
వాణిజ్యం, పరిశ్రమల మంత్రిత్వ శాఖ
ప్రభుత్వ ఈ మార్కెట్ ప్లేస్  పనితీరు,పురోగతిని సమీక్షించిన శ్రీ పీయూష్ గోయల్
ఆర్థిక వ్యవస్థ మరియు సామాజిక సమ్మేళనాన్ని ప్రోత్సహించడానికి అన్నిప్రభుత్వ కొనుగోళ్లు ప్రభుత్వ ఈ మార్కెట్ ప్లేస్  ద్వారా జరగాలి .. శ్రీ పీయూష్ గోయల్
ప్రభుత్వ ఈ మార్కెట్ ప్లేస్  ద్వారా అన్ని కార్యకలాపాలు, చెల్లింపులు ఆన్లైన్లో జరిగేలా చూడాలి .. శ్రీ పీయూష్ గోయల్
నిర్ణీత సమయానికి వస్తువుల సరఫరా జరిగేలా చూసేందుకు జిఇఎమ్ చర్యలు తీసుకోవాలి.. శ్రీ పీయూష్ గోయల్
పోర్టల్లో మోసపూరిత కార్యకలాపాలు నిరోధించి, మోసాలకు పాల్పడిన వారిపై చర్యలు తీసుకునేందుకు బలమైన వ్యవస్థ ఏర్పాటు కావాలి...శ్రీ పీయూష్ గోయల్
వినియోగదారులకు మెరుగైన సేవలు అందించేందుకు సాంకేతిక ఆధునీకరణ కోసం ప్రణాళిక సిద్ధం చేసిన జిఇఎమ్
ప్రభుత్వ ఈ మార్కెట్ప్లేస్  పనితీరు, పురోగతిని కేంద్ర వాణిజ్యం, పరిశ్రమలు, వినియోగదారుల వ్యవహారాలు, ఆహారం మరియు ప్రజా పంపిణీ మరియు జౌళి శాఖ మంత్రి శ్రీ పీయూష్ గోయల్ సమీక్షించారు.
జిఇఎమ్ అమలు చేస్తున్న వివిధ ప్రణాళికలు, సేకరణ మరియు సరఫరా, సమయపాలన తదితర అంశాలను మంత్రి సమీక్షించారు. 2022 ఏప్రిల్ నుంచి జిఇఎమ్ సమయపాలన మెరుగుపడిందని సమీక్షలో గుర్తించారు. జిఇఎమ్ ద్వారా చెల్లింపులు జరిగిన లావాదేవీల్లో 95% కంటే ఎక్కువ సరుకులను సమయానికి అందించినట్టు సమీక్షలో వెల్లడయింది.
జిఇఎమ్ ద్వారా జరిగిన అన్ని లావాదేవీలు రకాలు  ఆన్-టైమ్ సరఫరా స్థిరమైన మెరుగుదల ఉందని గుర్తించారు. అయితే, సరఫరాను మరింత వేగవంతం చేయడానికి, ప్రభుత్వ కొనుగోలుదారులకు మరిన్ని వెసులుబాట్లు అందించేందుకు చర్యలు తీసుకోవాలని మంత్రి సూచించారు. ప్రభుత్వ కొనుగోలుదారులకు తమ అవసరాలకు అనుగుణంగా ఉత్పత్తులను ఎంచుకునే వెసులుబాటు కల్పించాలని అన్నారు.
జిఇఎమ్లో వస్తువులు కొనుగోలు చేసిన కొనుగోలుదారులు అన్ని చెల్లింపులు చేసేందుకు ఆన్ లైన్ విధానాన్ని ప్రవేశ పెట్టి సరఫరా జరుగుతున్న తీరును పర్యవేక్షించేందుకు పటిష్ట వ్యవస్థకు రూపకల్పన చేయాలని శ్రీ గోయల్ సూచించారు.
సూక్ష్మ మరియు చిన్న పరిశ్రమలను ప్రోత్సహించి ఆర్థిక పరిపుష్టి కల్పించేందుకు అన్ని ప్రభుత్వ కొనుగోళ్ళు జిఇఎమ్లో జరిగేలా చూసేందుకు పారదర్శక ఆన్లైన్ విధానం పూర్తిగా అమలులోకి రావాల్సి ఉంటుందని చెప్పారు.
కుట్రపూరిత వ్యవహారాలు, మోసాలను గుర్తించి నివారించడానికి జిఇఎమ్ అమలు చేస్తున్న AI-ML విధానాలను మంత్రి సమీక్షించారు. దీనితో పాటు సేకరణ సమయంలో అవకతవకలు నివారించేందుకు అమలు చేస్తున్న పర్యవేక్షణ చర్యలను కూడా శ్రీ గోయల్ చట్టవ్యతిరేక, మోసపూరిత కార్యకలాపాలకు పాల్పడే కొనుగోలుదారులు మరియు సరఫరాదారులపై చర్యలు తీసుకునేందుకు పటిష్టమైన చట్టపరమైన మరియు శిక్షాత్మక చర్యలను తీసుకోవాలని శ్రీ గోయల్ సూచించారు.
అవకతవకలు గుర్తించడంతోపాటు కొనుగోలుదారులకు వస్తువుల వివరాలు అందించేందుకు, ప్రజలు ఖర్చు తగ్గించేంచేలా సహకరించేందుకు AI-ML ని ఉపయోగించేందుకు కూడా జిఇఎమ్ ప్రణాళిక రూపొందిస్తుంది.
వినియోగదారులకు అవసరమైన సౌకర్యాలు, సేవలు అందించేందుకు అధునాతన సాంకేతిక అంశాలను ఉపయోగించాలని జిఇఎమ్ నిర్ణయించింది.ఎంఎస్ఎంఈ ల కోసం జిఇఎమ్ అమలు చేస్తున్న కార్యక్రమాలు, నిర్వహించిన హర్ ఘర్ తిరంగా ప్రచారం అనేక ఇతర కార్యక్రమాలు మంత్రి అభినందించారు.
నౌకారవాణా మంత్రిత్వ శాఖ
లక్షకు పైగా భారతీయ పోర్టులు మరియు చార్టెడ్ విమానాల సిబ్బందిని మార్చిన నౌకా మంత్రిత్వ శాఖ;
ప్రపంచంలోనే అత్యంత ఎక్కువ మంది నౌకా సిబ్బంది మార్పును చేపట్టిన భారత్
కొవిడ్ విశ్వమహమ్మారి సమయంలో చిక్కుకున్న సముద్ర యాత్రికులను రక్షించడంలో నావికా సిబ్బంది కృషిని కొనియాడిన శ్రీ మన్సుఖ్ మాండవీయ
చార్టెడ్ విమానాల ద్వారా లక్షకు పైగా భారతీయ పోర్టుల్లో నావికా సిబ్బందిని మార్చిన భారత నౌకా మంత్రిత్వ శాఖ. కాగా ఈ విధంగా భారీగా నావికా సిబ్బందిని మార్చడం ప్రపంచంలోనే మొదటిసారి. ఈ మార్పుల్లో ఒక ఓడలోని సిబ్బందిని మరొక ఓడకు మార్చడం నావికా కార్యనిర్వహణలో భాగమే.
కొరొనా మూలంగా తీవ్రంగా దెబ్బతిన్న రంగాల్లో నావికా రంగం ఒకటి. అయినా కూడా ఈ క్లిష్ట పరిస్థితుల్లో భారతీయ మరియు విదేశీ సముద్ర యాత్రికులు చిక్కుకున్నచోట మరియు ఇతర అత్యవసర వస్తువుల సరఫరా రంగాల్లో తమ సేవలను కొనసాగించి మూల స్థంభంగా నిలచింది నౌకాయాన శాఖ. ప్రపంచ వ్యాప్తంగా వివిధ దేశాల వారు విధించిన లాక్డౌన్ కారణంగా సముద్రయాత్రికులు ఏంతో కష్టపడవలసి వచ్చింది.
ఈ క్లిష్ట సమయంలో, ముఖ్యంగా లాక్డౌన్లో చిక్కుకుపోయిన సముద్రయాత్రికుల విషయంలో సమర్థవంతంగా తమ సేవలను అందించిన డిజిని కేంద్ర నౌకాయాన శాఖ స్వతంత్ర మంత్రి శ్రీ మన్సుఖ్ మాండవీయ ప్రశంసించారు. సముద్ర యాత్రికుల సాధకబాధకాలను తీర్చడానికి మరింత దృఢమైన విధానాన్ని రూపొందించాలని డిజిని మంత్రి కోరారు. ప్రతీ నావికాయాత్రికుడు ఈ క్లిష్ట సమయంలో మంత్రిత్వశాఖ వారిని సంప్రదించే అవకాశం కలిగించాలని అలాగే ఏ ఒక్క యాత్రికుడూ సమాచార లోపం వలన బాధపడరాదని ఆయన అన్నారు.
ఈ విశ్వమహమ్మారి క్లిష్ట సమయంలో ఓడప్రయాణానికి సంబంధించి అవసరమైన పత్రాల పొడిగింపు, ఆన్లైన్లో ఇ-పాస్ వంటి కార్యక్రమాలను డిజి షిప్పింగ్ చేపట్టారు. ఇందుకు సంబంధించి చార్టెడ్ విమానాల కొరకు చిక్కుకు పోయిన నావికుల పత్రాల పరిశీలన, వారి వివరాల అప్లోడింగ్ మరియు చార్టర్ లైసెన్సింగ్, నౌకల కొరకు ఆన్లైన్ నమోదు వంటివి చేపట్టారని డిజి షిప్పింగ్ శ్రీ అమితాబ్ కుమార్ మంత్రిగారికి తెలిపారు.
ఇ-మెయిల్, ట్వీట్లు మరియు ఉత్తరాల ద్వారా సుమారు 2000లకు పైగా నావికా సంబంధిత భాగస్వాముల నుండి డిజి షిప్పింగ్ సమాచారాన్ని అందుకున్నారు. వారి అవసరాలకు అనుగుణంగా తగిన చర్యలను తీసుకున్నారు. డిజి షిప్పింగ్ విద్యార్థుల కోసం ఆన్లైన్ విధానంలో ఇ-లర్నింగ్ ప్రారంభించగా ఇందులో సుమారు 35 వేల మంది తమ పేర్లను నమోదు చేసుకున్నారు. చిక్కుకున్న నావికుల కోసం ఒక అన్లైన్ ఎగ్జిట్ పరీక్ష నిర్వహించబడుతుంది. ఈ కోర్సు పూర్తయిన అనంతరం కోవిడ్ కారణంగా వారు తమకు అనుకూలమైన ప్రాంతాల నుండి లేదా వారి ఇళ్ళ నుండి ఆన్లైన్లో పరీక్షకు హాజరు కావచ్చును.
రక్షణ మంత్రిత్వ శాఖ
న్యూ ఢిల్లీలోని బీఆర్ఓ ప్రధాన కార్యాలయాన్ని సందర్శించిన రక్షణ శాఖ మంత్రి శ్రీ అజయ్ భట్
-మనాలిలో బీఆర్ఓ కేఫ్ను ఈ-విధానంలో ప్రారంభించిన మంత్రి
రక్షణ శాఖ సహాయ మంత్రి శ్రీ అజయ్ భట్ 26 సెప్టెంబర్ 2023న న్యూ ఢిల్లీలోని డైరెక్టరేట్ జనరల్ బోర్డర్ రోడ్స్ ప్రధాన కార్యాలయాన్ని సందర్శించారు. ఈ సందర్భంగా మంత్రి వివిధ పుస్తకాలు, మరియు సంకలనాలను విడుదల చేశారు- 'నేషన్స్ బ్రో: లుకింగ్ ఎహెడ్', ఉత్తరాఖండ్లోని వివిధ నిర్మాణ పనులకు సంబంధించి బీఆర్ఓ రచనల సంకలనం, బీఆర్ఓ ద్వారా ప్రపంచ రికార్డుల స్థాపనపై ప్రత్యేక డే కవర్, వీర్ గాథ - బీఆర్ఓ యొక్క హీరోలపై పుస్తకం, హై ఆల్టిట్యూడ్ సంబంధిత సమస్యలపై మెడికల్ హ్యాండ్బుక్. ఆర్ఆర్ఎం మనాలిలో బీఆర్ఓ కేఫ్ను కూడా ఇ-విధానంలో ప్రారంభించారు. ఈ సందర్భంగా రక్ష రాజ్య మంత్రి మాట్లాడుతూ వ్యూహాత్మక రహదారులు, హైవేల నిర్మాణంలో గణనీయమైన పెరుగుదల ఉందని, ఇది BRO సిబ్బంది యొక్క అవిశ్రాంత కృషికి నిదర్శనమన్నారు. ఈ రహదారులు మన సాయుధ బలగాల సాఫీగా ప్రయాణించడమే కాకుండా స్థానిక నివాసితులకు వాణిజ్యం, పర్యాటకం మరియు అనుసంధానతను ప్రోత్సహిస్తాయని అన్నారు. "దూరపు కొండ ప్రాంతాలలో మౌలిక సదుపాయాల అభివృద్ధి ఫలితంగా ఇంతకుముందు అందుబాటులో లేని ఈ అందమైన ప్రదేశాలను సందర్శించే పర్యాటకుల సంఖ్య కూడా పెరిగింది. ఈ రహదారులపై పర్యాటకులకు స్నేహపూర్వక మరియు సురక్షితమైన రవాణాను అందించడానికి ఈ ప్రాంతాల్లోని ప్రధాన టూరిస్ట్ సర్క్యూట్ల వెంట సౌకర్యాలు మరియు ప్రాథమిక వైద్య సదుపాయాలను అందించే మల్టీ యుటిలిటీ కేఫ్లను ఏర్పాటు చేయవలసిన అవసరం ఏర్పడిందన్నారు. మనాలిలో బీఆర్ఓ కేఫ్ని నిర్మించడం ద్వారా బీఆర్ఓ ఈ అంశంలో ప్రముఖ పాత్ర పోషించింది అని అన్నారు బీఆర్ఓ తన పరిధిని మరియు కార్యకలాపాలను విస్తరించినందుకు ఆర్ఆర్ఎంని అభినందించారు. బీఆర్ఓ కేవలం రోడ్లు మరియు వంతెనలను నిర్మించడమే కాకుండా ఎయిర్ఫీల్డ్లు, సొరంగాలు, హెలిప్యాడ్లు, 3-డీ ప్రింటెడ్ భవనాలు, కార్బన్ న్యూట్రల్ రెసిడెన్స్ మొదలైన వాటిపై కూడా పనిచేస్తుందని ఆర్ఆర్ఎం తెలిపింది. "కొత్త ఆలోచనలను స్వీకరించడం ఎల్లప్పుడూ పురోగతి యొక్క ముఖ్య లక్షణం, మరియు బీఆర్ఓ అత్యాధునిక సాంకేతికతలను స్వీకరించడం దాని దూరదృష్టిని ప్రతిబింబిస్తుంది" అని ఆయన అన్నారు. 77వ స్వాతంత్ర్య దినోత్సవ శుభ సందర్భంగా ఉమ్లింగ్ లా పాస్ వద్ద ప్రపంచంలోనే అత్యంత ఎత్తైన మోటారు రహదారిని నిర్మించడం మరియు లడఖ్లోని లిక్రు - మిగ్లా - ఫక్చే పనులను ప్రారంభించినందుకు రక్షణ శాఖ సహాయ మంత్రి బీఆర్ఓని అభినందించారు. సరిహద్దు మౌలిక సదుపాయాలను బలోపేతం చేయడం, దేశంలోని మారుమూల మరియు సుదూర ప్రాంతాల్లో నివసించే ప్రజలకు జీవన సౌలభ్యం కల్పించడంలో లెఫ్టినెంట్ జనరల్ రాజీవ్ చౌదరి నాయకత్వంలో బీఆర్ఓ పోషించిన పాత్రను కూడా ఆయన ప్రశంసించారు.
నీతి ఆయోగ్
సౌర పరిశ్రమల తయారీకి సంబంధించిన ఇండియా పివి ఎడ్జ్ 2020 కార్యక్రమంలో ప్రసంగించనున్న ఉన్నతస్థాయి విధాన నిర్ణేతలు
భారతదేశంలో ఫోటో వోల్టాయిక్  తయారీని వేగవంతం చేయడానికిగాను నీతి ఆయోగ్, పున: వినియోగ ఇంధన మంత్రిత్వశాఖ, ఇన్వెస్ట్ ఇండియా సంస్థలు కలిసి ఒక అంతర్జాతీయ సమావేశాన్ని విర్చువల్ పద్ధతిలో నిర్వహిస్తున్నాయి. ఇండియా పివి ఎడ్జ్ 2020 పేరు మీద అక్టోబర్ 6న సాయంత్రం 5నుంచి8.40 వరకు నిర్వహిస్తున్నారు.
వేఫర్స్ అండ్ సెల్స్, మాడ్యూల్స్ అండ్ ప్రొడక్షన్ ఎక్విప్ మెంట్, సరఫరా వ్యవస్థ అంశాల మీద ప్లీనరీ సమావేశంతోపాటు, తర్వాత మరికొన్ని సమావేశాలుంటాయి. ఇందులో పీవీ తయారీపైన పెట్టుబడిదారుల సమావేశం కూడా వుంటుంది. ఈ సమావేశంలో తమిళనాడు, మహారాష్ట్ర, ఆంధ్రప్రదేశ్ రాష్ట్రాలు పాల్గొంటున్నాయి. ఇందులో ఇన్వెస్టర్ రౌండ్ టేబుల్ విభాగంలో సౌర తయారీ పరిశ్రమలో ఎదుర్కొంటున్న సమస్యల గురించి చర్చిస్తారు. విద్యుత్ శాఖమంత్రి శ్రీ ఆర్ .కె.సింగ్తోపాటు పలువురు ఉన్నతాధికారులు ఈ విర్చువల్ కార్యక్రమంలో పాల్గొంటున్నారు. దేశ విదేశాలకు చెందిన 60 మంది సిఇవోలు విర్చువల్ గా ఈ కార్యక్రమంలో పాల్గొంటున్నారు.
ప్రపంచ ఆర్ధిక రంగంపై కోవిడ్ -19 మహమ్మారి పెను ప్రభావం చూపింది. 2008-09 ఆర్ధిక సంక్షోభం తర్వాత చేపట్టిన ఉద్దీపన చర్యల్లో పర్యావరణ హితంకోసం చేపట్టిన చర్యలు 16శాతమున్నాయి. కోవిడ్ 19 ప్రభావంనుంచి బైటపడడానికి, భూతాపంతో రాబోయే ప్రమాదాలను ఎదుర్కోవడానికిగాను ప్రపంచవ్యాప్తంగా ప్రభుత్వాలు ఆచితూచి పెట్టుబడులు పెట్టాల్సి వస్తోంది. ఈ క్లిష్ట సమయంలో అంతర్జాతీయ సహకారం, బలాలను సమర్థవంతంగా వాడుకోవడం చాలా ముఖ్యం.
సౌర విద్యుత్ ఉత్పత్తి అనేది గత దశాబ్దంలో ఎంతో ప్రతిష్టాత్మకంగా విస్తరించిన పర్యావరణ హిత కార్యక్రమం. దీని ద్వారా ఆర్ధిక వృద్ధి జరగడమే కాకుండా, పర్యావరణానికి మేలు జరుగుతుంది. ప్రపంచంలోనే భారతదేశం... మూడో అతి పెద్ద సౌర సామర్థ్యంగల దేశం. 2030 నాటికి 450 గిగావాట్ల పున: వినియోగ ఇంధన ఉత్పత్తి లక్ష్యంగా పెట్టుంది. ఇందులో సౌర విద్యుత్ వాటా 300 గిగావాట్లు.
కోవిడ్ -19 మహమ్మారి ప్రభావంనుంచి కోలుకోవడానికిగాను కేంద్ర ప్రభుత్వం ఆత్మనిర్భర్ భారత్ కార్యక్రమాన్ని ప్రకటించింది. ఇందులో భాగంగా సౌర పీవీ తయారీని ఒక వ్యూహాత్మక రంగంగా భారత్ భావిస్తోంది. తద్వారా రానున్న రోజుల్లో సౌర పీవీ తయారీ రంగంలో అంతర్జాతీయ కేంద్రంగా భారత్ రూపొందేలా చర్యలు చేపట్టారు. దేశంలో దేశీయ, అంతార్జాతీయ సంస్థలు ప్రతిష్టాత్మకమైన గిగా ఫ్యాక్టరీలను ప్రారంభిస్తున్నాయి. సౌర తయారీ రంగంలో అంతర్జాతీయస్థాయిని తీసుకురావడానికిగాను పలు వినూత్న చర్యలను భారత ప్రభుత్వం చేపట్టింది. ప్రపంచవ్యాప్తంగా వున్న అంతర్జాతీయ స్థాయి సాంకేతికతను తీసుకురాగలిగే సంస్థలను ఒక చోటకు తెచ్చి పీవీ తయారీ రంగంలో వారి సేవలను వినియోగించుకోవడానికి ఇది సరైన సమయమని ప్రభుత్వం భావిస్తోంది. భారతదేశ విధాన నిర్ణేతలు ఈ రంగంలో అందించే పథకాల గురించి తెలుసుకోవడానికి ఈ రంగానికి చెందిన కంపెనీలు ఎదురు చూస్తున్నాయి.
అత్యాధునిక గిగాస్థాయి సౌర తయారీకి ఎలాంటి ఆటంకాలు లేకుండా చూడడంకోసం ఈ రంగానికి సంబంధించిన అన్ని కంపెనీలను ప్రస్తుత సమావేశానికి ఆహ్వానించారు. ఈ సమావేశం తర్వాత మరిన్ని చర్చలు జరిగి భాగస్వామ్యాలు, పొత్తులు ఏర్పడతాయి.
పారిస్ ఒప్పందం 2015లో జరిగింది. దీనికి సంబంధించి అసాధారణ దార్శనికత, నాయకత్వ పటిమ, దయార్ద్ర హృదయం, విజ్ఞానంతో వాతావరణ మార్పులపై యుద్ధం చేయాల్సి వుంటుందని భారతదేశ ఎన్ డిసి డాక్యుమెంట్ పేర్కొంది. ఈ దిశగా వేసిన చిన్న అడుగే ఇండియా పీవీ ఎడ్జ్ 2020 సమావేశం. ఈ సమావేశంలో పాల్గొనాలనుకునేవారు సంప్రదించాల్సిన ఈమెయిల్ అడ్రస్ pvedge2020[at]gmail[dot]com. హాజరు కావాలనుకునేవారు రిజిస్టర్ చేయించుకోవాల్సిన లింకు https://www.investindia.gov.in/pv-edge-2020-registration
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకా కార్యక్రమంలో భాగంగా ఇప్పటిదాకా 59.55 కోట్ల డోసుల పంపిణీ
గత 24 గంటలలో 37,593కొత్త కేసుల నమోదు
మొత్తం కేసుల్లో చికిత్సలో ఉన్న కేసుల వాటా 1% ; మార్చి 2020 తరువాత అత్యల్పం
దేశవ్యాప్తంగా చికిత్సలో ఉన్న కేసులు 3,22,327;
కోలుకున్నవారి శాతం 97.67%;
గత 24 గంటల్లో కోలుకున్నవారు 34,169 మంది; మొత్తం కోలుకున్నది 3,17,54,281మంది
వారపు పాజిటివిటీ 1.92%; 61 రోజులుగా 3% లోపే
రోజువారీ పాజిటివిటీ 2.10%; 30 రోజులుగా 3% లోపే
ఇప్పటిదాకా జరిపిన కోవిడ్ నిర్థారణ పరీక్షలు 51.11 కోట్లు
మంత్రిమండలి
తుంగభద్ర స్టీల్ ప్రోడక్ట్ స్ లిమిటెడ్ ను మూసివేయడానికి సంబంధించి సిసిఇఎ తీసుకొన్న నిర్ణయాన్ని అమలు చేసేందుకు ఆమోదం తెలిపిన మంత్రివర్గం
తుంగభద్ర స్టీల్ ప్రోడక్ట్ స్ లిమిటెడ్  స్థిరాస్తుల విక్రయానికి సంబంధించి ఆ కంపెనీని మూసివేసే విషయంలో సిసిఇఎ యొక్క నిర్ణయాన్ని అమలుపరచేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. అంతేకాక, ఇది టిఎస్పిఎల్ తాలూకు మిగతా అప్పులను తీర్చివేసిన అనంతరం రిజిస్ట్రార్ ఆఫ్ కంపెనీస్ నుండి కంపెనీ యొక్క పేరును తొలగించేందుకు కూడా మార్గాన్ని సుగమం చేయగలదు.
కంపెనీ యొక్క ఉద్యోగులు/శ్రామికులు మరియు రుణదాతలకు అన్ని బకాయిలను తీర్చివేసిన తరువాత 2015 డిసెంబర్లో కంపెనీ మూసివేతకు సిసిఇఎ ఆమోదం తెలపడం ప్రస్తావనార్హం. 20,000 చదరపు మీటర్ల భూమితో పాటు ఎమ్ఎమ్హెచ్ ప్లాంటులను కూడా కర్ణాటక ప్రభుత్వానికి బదిలీ చేసేందుకు మంత్రివర్గం ఆమోదం తెలిపింది. అలాగే, హాస్ పేట లోని కంపెనీ కి చెందిన 82.37 ఎకరాల భూమిని కర్ణాటక స్టేట్ హౌసింగ్ బోర్డ్ వినియోగించుకోవడానికి గాను కర్ణాటక ప్రభుత్వానికి విక్రయించేందుకు కూడా మంత్రివర్గం ఆమోదం తెలిపింది. ఈ భూమిని కర్ణాటక ప్రభుత్వానికి వారు ఇవ్వజూపినటువంటి ఒక్కో ఎకరా కు రూ. 66 లక్షల ధర చొప్పున విక్రయిస్తున్నారు.
సాంఘిక న్యాయం, మరియు సాధికారత మంత్రిత్వ శాఖ
“జాతీయ విద్యా విధానం -2020 లో భాగంగా మానవ వనరుల అభివృద్ధి పరివర్తన ” పై 2 రోజుల జాతీయ సదస్సు
దివ్యాంగుల పునరావాస రంగంలో ప్రత్యేక విద్య, శిక్షణా కార్యక్రమాలు ప్రామాణీకరణ, నియంత్రణ, పర్యవేక్షణ వంటి లక్ష్యాలతో పార్లమెంట్ రూపొందించిన జాతీయ పునరావాస మండలి చట్టం, 1992 ద్వారా జాతీయ పునరావాస మండలి  ఏర్పాటు చేశారు. మండలికి కేటాయించబడిన 16 వర్గాల నిపుణులు / సిబ్బంది కనీస విద్య, శిక్షణ నిర్దేశించడం, కేంద్రీయ పునరావాస జాబితా  నిర్వహణ దివ్యాంగుల సహాయార్థం పరిశోధనలను ప్రోత్సహించడం మండలి ప్రధాన విధులు.
దివ్యాంగుల హక్కుల చట్టం , 2016 ని ప్రభుత్వం అమలు చేసిన తర్వాత. భారతదేశ జాతీయ విద్యా విధానం NEP-2020 నిబంధనల ప్రకారం, ప్రత్యేక విద్య ద్వారా దివ్యాంగుల పునరావాస రంగంలో మానవ వనరుల అభివృద్ధి పరివర్తన చెందించడానికి మండలి దిశానిర్దేశం చేయడం చాలా అవసరం.
పైవాటిని దృష్టిలో ఉంచుకుని, మండలి 28-29 డిసెంబర్, 2021న గౌహతి, అస్సాం లోని ఈశాన్య ప్రాంత ఆర్ధికాభివృద్ధి కార్పొరేషన్  సమావేశంలో ప్రకటించిన విధంగా “జాతీయ విద్యా విధానం -2020 మానవ వనరుల అభివృద్ధిని పరివర్తన ”పై జాతీయ సదస్సును నిర్వహిస్తోంది. పైన పేర్కొన్న జాతీయ సింపోజియమ్కు భారత ప్రభుత్వ సామాజిక న్యాయం, సాధికారత శాఖ మంత్రి కుమారి ప్రతిమా భౌమిక్ ముఖ్య అతిథిగా హాజరు కానున్నారు.
ప్రత్యేక అతిథిగా శ్రీ జిష్ణు బారువా IAS, అస్సాం ప్రభుత్వ ప్రధాన కార్యదర్శి, DEPwD చైర్పర్సన్, శ్రీమతి అంజలి భావరా, సెక్రటరీ, RCI, డా. ప్రబోధ్ సేథ్, జాయింట్ సెక్రటరీ, DEPwD, డా. సుబోధ్ కుమార్, మెంబర్ సెక్రటరీ, RCI ఇతర గౌరవ అతిథులు. జాతీయ సింపోజియం లో రాష్ట్ర ఓపెన్, సెంట్రల్ యూనివర్సిటీ వైస్ ఛాన్సలర్, పీడబ్ల్యూడీ రాష్ట్ర కమిషనర్లు, చీఫ్ కోఆర్డినేటర్లు, జోనల్ కోఆర్డినేషన్ కమిటీలు, ఆర్సీఐ, ఇతర ప్రముఖ నిపుణులు సహా దేశం నలుమూలల నుంచి 120 మంది పాల్గొంటారు.
జాతీయ సింపోజియం సందర్భంగా ప్రత్యేక విద్య, సమగ్ర విద్య, మాట- వినికిడి, క్లినికల్ & రిహాబిలిటేషన్ సైకాలజీ వంటి 6 గుర్తించబడిన ఇతివృత్తాలపై, పునరావాస నిపుణులు చర్చించి, ఆర్పిడబ్ల్యుడి చట్టం, 2016 ఎన్ఇపి, 2020లో రూపొందించిన వివిధ నిబంధనలకు అనుగుణంగా ప్రత్యేక విద్య, వైకల్య పునరావాస రంగంలో మానవ వనరుల పరివర్తనకు RCI కార్యక్రమాలు సమలేఖనం చేయడానికి అవసరమైన సిఫార్సులు చేస్తారు.